**Contemporană**

*Adina Speranta*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

la chioșcul din colț ziarul

e plin cu exemplare de la zoo

feline viclene își maschează copita grosolană

fluturând coama prin care se ascund șoricei

cu ochi vigilenți în spatele fundului

de sticlă

debusolate maimuțele sar din creangă în creangă

după cai verzi

reptila încadrată în chenarul albastru

scutură un clopoțel

în momentul decisiv al alegerilor

alerg să prind și eu un exemplar

dar evitând o zebră

m-a călcat pe șlapii comuniști

o cucoană gabarit depășit

din vremea licențelor poetice cu ștaif

adina v.

4.05.2019